b'\n_START_ARTICLE_\nPokopali\xc5\xa1\xc4\x8de Novodevi\xc4\x8di, Moskva\n_START_PARAGRAPH_\nPokopali\xc5\xa1\xc4\x8de Novodevi\xc4\x8di (rusko \xd0\x9d\xd0\xbe\xd0\xb2\xd0\xbe\xd0\xb4\xd0\xb5\xcc\x81\xd0\xb2\xd0\xb8\xd1\x87\xd1\x8c\xd0\xb5 \xd0\xba\xd0\xbb\xd0\xb0\xcc\x81\xd0\xb4\xd0\xb1\xd0\xb8\xd1\x89\xd0\xb5) je najbolj znano pokopali\xc5\xa1\xc4\x8de v Moskvi, ki se nahaja zraven kraja svetovne dedi\xc5\xa1\xc4\x8dine samostana Novodevi\xc4\x8di, ki je tretja najbolj obiskana turisti\xc4\x8dna znamenitost v mestu.\n_START_SECTION_\nZgodovina\n_START_PARAGRAPH_\nPokopali\xc5\xa1\xc4\x8de je nastalo leta 1898, potem ko je notranje samostansko pokopali\xc5\xa1\xc4\x8de pri\xc4\x8delo postajati premajhno. Eden prvih znamenitih ljudi, ki so bili pokopani na novem pokopali\xc5\xa1\xc4\x8du, je bil Anton \xc4\x8cehov; njegova pozla\xc4\x8dena grobnica je delo Fjodorja \xc5\xa0ehtela._NEWLINE_Danes je na pokopali\xc5\xa1\xc4\x8du pokopanih ve\xc4\x8d kot 27.000 ljudi, med katerimi so tudi znani ruski pisatelji, glasbeniki, dramatiki, pesniki, igralci, politiki, znanstveniki, vojaki ..._NEWLINE_Pokopali\xc5\xa1\xc4\x8de je zasnovano v obliki parka, pri \xc4\x8demer se v njem nahajajo \xc5\xa1tevilne manj\xc5\xa1e kapele in ve\xc4\x8dji spomeniki. Trenutno se deli na tri dele: staro pokopali\xc5\xa1\xc4\x8de (deli 1-4), novo (5-8) in najnovej\xc5\xa1e pokopali\xc5\xa1\xc4\x8de (9-11).'